stanford-oval/wikipedia huggingface dataset:
שורש
מבנה השורש > מבנה השורש של הדו-פסיגיים > הגליל המרכזי

מאפיין בולט בגליל המרכזי הוא העדר הליבה.
העצה מחליפה את מקום הליבה. רצועות העצה מגיעות עד למרכז השורש, מתחברות אליו ויוצרות מעין צורה של כוכב בחתך הרוחב. כמות רצועות העצה בדו־פסיגיים היא קטנה ונעה בין אחת לשמונה, כאשר התבנית הנפוצה ביותר היא של ארבע רצועות.
השיפה יוצרת תבנית רצועות משותפת עם העצה. בדומה לשורש בחד פסיגיים, רצועות השיפה נמצאות בין רצועות העצה.
מקוף הגליל מורכב מרקמת הפרנכימה הממלאת את המרווח בין העצה לשיפה ועוטפת אותן מבחוץ בשורש הצעיר. לרקמת פרנכימה תפקיד מיוחד וחשוב שממולא עם התבגרות השורש, הפרנכימה יוצרת שתי שכבות קמביום, אחת בין העצה לשיפה והאחרת מסביב לשיפה. שכבות קמביום אלה אחראיות להתעבות המשנית של השורש, והן יוצרות את העצה והשיפה המשניים וכן את רקמות השעם המכסות את השורש הבוגר.
מבנה השורש > מבנה השורש של הדו-פסיגיים > הקליפה

מבנה קליפת השורש בצמח דו פסיגי פשוט יחסית, וניכר בו העדר האקסודרמיס.
האנדודרמיס אינו בולט במיוחד, ודפנות תאיו אינם עבים. אולם, גם כאן משמש האנדודרמיס לוויסות מעבר המים והחומרים המומסים, ולכן הוא זקוק לשכבת איטום בין התאים שתמנע חדירת מים ארעית. האיטום של המרחב הבין־תאי מושג באמצעות כמויות קטנות יחסית של החומרים סוברין וליגנין.
רצועות קספרי, או פס קספרי, מהווה מחסום הידרופובי בדפנות של תאי האנדודרמיס. עשוי משכבת סוברין הידרופובית שיצרה פס בדופן תא האנדודרמיס. מים חייבים להיכנס לתא בשל ההידרופוביות של פס זה וכך עוברים דרך קרום התא. הפס נראה כנקודות בדופן הרדיאלי. וכפס בחתך שעובר בדיוק בגב התא.
השעם הן רקמות משניות המפותחות על ידי השורש ומחליפות את קליפת השורש.
מבנה השורש > מבנה השורש של הדו-פסיגיים > האפידרמיס

האפידרמיס זהה במבנהו ובתפקידו בשורשים החד־פסיגיים והדו־פסיגיים כאחד. בדומה לקליפה, הוא נעלם כתוצאה מהתעבות משנית.
קליטת יסודות מינרליים

יסודות מינרליים נקלטים בצמח על יד מערכת השורשים כיונים המומסים בקרקע. שטח הפנים של מערכת השורשים קובע את קצב הקליטה של היסודות המינרליים. כאשר שטח הפנים גדול יותר כושר קליטת המינרלים יעיל יותר. על מנת לייעל את כושר הקליטה, הצמח מאריך ומסעף את שורשיו. אורכם של כל השורשים יחד, בצמחים מסוימים, עשוי להגיע למאות קילומטרים. כשיש לצמח קושי "למצוא" יסוד מינרלי הוא מרחיב את מערכת השורשים שלו וכך קל לו יותר לאתר את היסוד המינרלי הדרוש.
רק חלקו הצעיר של השורש קולט את המינרלים. את החלק הבוגר יותר מכסה שכבת שעם.
קליטת יסודות מינרליים > המעבר אל צינורות העצה

רוב היסודות המינרליים יכולים להיקלט בצמח רק כאשר הם מומסים בתוך תמיסת קרקע. יסודות אלה עוברים מהקרקע אל השורש יחד עם המים ומגיעים לצינורות העצה. שם, עם זרם המים עוברים היונים לחלקי הצמח השונים. כיוון זרם המים הוא מהשורשים למעלי הצמח.
יסודות מינרליים הנקלטים על ידי היונקות עוברים בתוך התאים וגם ביניהם. היונקות "אוחזות" בחלקיקי הקרקע ולמעשה יונקות מהם מים ואת היסודות שבתוכם. דרך קרום התא חודרים היסודות המינרליים אל תוך היונקות. הקרום הוא בררני ודרכו מתרחשים תהליכים שקובעים אלו יסודות מינרליים יעברו ואלו לאו. היסודות המינרליים שכן עברו דרך הקרום ממשיכים מתא לתא אל מרכז השורש עד שהם מגיעים לצינורות העצה. התנועה הבין-תאית מתקיימת בעזרת מעברים בין תאיים המקשרים בין ציטופלזמה של תאים סמוכים המכונים "גשרי ציטופלזמה".
קליטת יסודות מינרליים > קליטה פסיבית של יסודות מינרליים

קליטה פסיבית היא קליטה של מינרלים ללא צורך בהשקעת אנרגיה מצד הצמח. הקליטה בדרך זו מתבצעת בעיקר על ידי דיפוזיה. כלומר, מעבר של יסודות מינרליים כתוצאה ממפל ריכוזים בין שני צידי קרום התא. אם בצד אחד של התא קיים ריכוז גבוה ובצד האחר ריכוז נמוך, יתקיים מעבר עד שיהיה שוויון בין הריכוזים.
מפל הריכוזים נקרא "המפל הכימי", הוא, ביחד עם "המפל האלקטרי" יוצר את "המפל האלקטרוכימי".
את רוב היסודות המינרליים השורש קולט כיונים, חלקיקים בעלי מטען חשמלי. קרום התא הטעון במטען שלילי משני צידיו מושך אליו את הקטיונים (יונים חיוביים) ודוחה את האניונים (יונים שליליים).
מולקולות המתמוססות בשומן נקלטות ביתר קלות על ידי השורשים באמצעות דיפוזיה. מולקולות אלה הן לרוב קטנות (חמצן למשל). בדרך כלל, הדיפוזיה מתרחשת בתעלות (מעברים מיוחדים וצרים) שעשויות מולקולות חלבון. תפקידן של תעלות אלה הוא למנוע מגע של היונים הנקלטים עם השכבה השומנית. אף על פי שהקליטה היא פסיבית, דרך כל אחת מהתעלות יכולים לעבור רק סוגים מסוימים של יונים. המעבר בתעלה נקבע על ידי גודל החלקיקים ומטענם החשמלי.
יונים גדולים מדי שאינם יכולים לעבור דרך התעלות, עוברים בעזרת "נשא". הנשא גם הוא חלבון של קרום התא והוא משנה את המבנה המרחבי שלו תכופות כך שרק יונים מסוימים יכולים להיקשר אליו. לאחר כל מעבר של יון, הנשא משנה את מבנהו המרחבי והוא מסתובב כל שהיון בצד החיצוני עובר לצד הפנימי. גם במקרה זה המעבר אינו דורש אנרגיה והוא מתבצע על ידי המפל האלקטרוכימי.
התפתחות השורש

מערכת השורשים מתפשטת בתוך הקרקע בהתאם לגדילת הצמח, שכן לגודל שלה השפעה ישירה על יכולתה לעגן את הצמח בתוך האדמה ולספק לו את כמות המים הנדרשת למחייתו והחומרים החיוניים לצמיחתו. בשורש מתפתחים מספר אזורים:
המריסטמה הוא אזור הנמצא לאורך קצה השורש ובו מתרחשת גדילת השורש. אזור זה מכיל את התאים המסוגלים להתחלק וליצור את כל הרקמות הראשוניות של השורש. הלב של אזור המריסטמה הוא קודקוד הצמיחה, המורכב מגוש של תאים או לעיתים מתא בודד אשר מתחלק ללא הרף ויוצר למעשה את כל תאי השורש. תאים שנוצרו מתוך קודקוד הצמיחה עוברים התמיינות ראשונית, שבמהלכה מתרחש שיוכם לאחת מארבע קבוצות הרקמות הבסיסיות: הגליל המרכזי, הקליפה, האפידרמיס וכיפת השורש.
כיפת השורש היא מעין גביע המגן על קודקוד הצמיחה מפני פגיעה. כאשר השורש גדל, הוא דוחף את כיפת השורש לפניו קדימה, והתאים החיצוניים שלה נמעכים ויוצרים סיכוך העוזר לשורש לפלס את דרכו בתוך הקרקע. כדי לחפות על הרס התאים החיצוניים, מייצר קודקוד הצמיחה תאים חדשים בחלק הפנימי של כיפת השורש. תאים אלה קטנים בהיווצרותם, הם גדלים בדרכם לפני כיפת השורש, וכל התהליך חוזר על עצמו.
אזור ההתארכות נמצא אחרי אזור המריסטמה. באזור זה גדלים התאים הצעירים בממדיהם, בעיקר לאורך, וגם משלימים את ההתמיינות שלהם. לכן, מעל אזור ההתארכות כבר ניתן להבחין בכל סוגי הרקמות המצויות בדרך־כלל בשורש הבוגר.
אזור היונקות הוא האזור בו מתבצעים תהליכי ספיגת המים והחומרים המומסים מן הקרקע, אזור זה מוכן לביצוע תהליכי הספיגה לאחר שהשורש עבר את כל שלבי ההתפתחות הראשונית שלו ורקמותיו הגיעו לבגרות. אזור היונקות מתאפיין בכך שתאי האפידרמיס הבוגרים מצמיחים בתוכם שערות יונקות ארוכות שהן תאים מיוחדים דמויי שערה (יונקת היא תא אפידרמיס בודד שמתארך). היונקות מגדילות מאוד את שטח הפנים של השורש וכך מגבירות את יעילות הספיגה. כאשר המים נמצאים בשפע בסביבת השורש, אין הוא לעיתים מצמיח כלל שערות יונקות, וזאת בגלל העדר הצורך בהן. אורך חיי היונקות אינו רב, והוא נע בין ימים לשבועות אחדים. אחרי כן הן מתות ונושרות ומתפרקות בקרקע על ידי מיקרואורגניזמים. אורך היונקת הוא בין 80 ל-150 מיקרון והקוטר 5–20 מיקרון. כשהשורש גדל מהר צפיפות היונקות קטנה יותר. במקום יציאת היונקת יש ירידה ברמת החומציות (4.5 pH במקום 5 [דרושה הבהרה]). קצה היונקת מפורץ על מנת להגדיל את שטח הפנים לקליטה.
האבולוציה של השורש

קשה לזהות שורשים בשרידים המאובנים של ראשוני הצמחים. המרכיבים האופייניים של השורש המודרני, כגון שערות יונקות וכיפת השורש, הם זעירים למדי, ולרוב לא נשמרו במאובנים. אף כשידוע שחלק מסוים של הצמח שכן מתחת לפני הקרקע, עדיין עשוי הוא היה להיות גבעול תת-קרקעי ולא שורש במובן המדויק.
השורשים האמיתיים הראשונים הופיעו לפני כ־400 מיליון שנה בדבון הראשון. הופעתן התרחשה כנראה, באופן בלתי תלוי בשתי קבוצות נפרדות של צמחים וסקולריים קדומים: בקבוצת בעלי קשקשים ובקבוצת חסרי קשקשים. במאובנים מאותה תקופה כבר ניתן לזהות מערכות בעלות דמיון ניכר למערכת שורשים. הגדולה שביניהן מגיעה לגודל של מספר סנטימטרים, ועובי השורשים נע בין 3 מילימטר בנקודת חיבורם לחלק העל־אדמתי לבין 0.7 מילימטר בקצה.
כעבור 25 מיליון שנה, לפני 375 מיליון שנה, השורשים חזקים מספיק כדי להשריש מטר שלם לתוך הקרקע.
הערות שוליים

1 2  אסתי אנגל, לקסיקון מפה - ביולוגיה, תל אביב: מפה, 2007, עמ' 229-230
| --- | --- |
בקרת זהויות :  NLI: 987007546265205171  BnF: cb11964942g (data)  GND: 4136391-7  LCCN: sh85115375  NDL: 00568062  NKC: ph198766  TA98: A14.2.03.002
ז'אנג ז'י

זהו שם סיני; שם המשפחה הוא .
ז'אנג ז'י (במנדרינית תקנית: 郑智 נולד ב-20 באוגוסט 1980) הוא כדורגלן עבר סיני ששיחק בעמדת הקשר ושימש כקפטן נבחרת סין ומאמן בהווה.
קריירת מועדונים

ז'אנג התחיל את הקריירה שלו בצעירי ליאונינג כמגן. בשנת 2001 חתם בשנג'ן מליגת העל בה הוסט לעמדת הקשר, וזכה עימה באליפות בשנת 2004. לקראת תחילת עונת 2005 חתם בשאנדונג לוננג במדיה כבש 31 שערים ב-45 משחקים. בתום עונת 2006 זכה עם המועדון בדאבל.
ב-29 בדצמבר 2006 הושאל לצ'רלטון את'לטיק עד לסיום העונה עם אופציה לרכוש את כרטיס השחקן שלו בתום תקופת ההשאלה. הוא ערך את הופעת הבכורה שלו במשחק ליגה נגד מנצ'סטר יונייטד. ב-18 במרץ 2007 הבקיע את שער הבכורה שלו בצ'רלטון בניצחון 2–0 נגד ניוקאסל יונייטד. לאחר שנגמרה עונת 2006/2007, חזר ז'אנג לשאנדונג ושיחק בה עד אוגוסט 2007 אז מימשה צ'רלטון את האופציה עליו והוא חתם לשנתיים. בתום עונת 2007/2008 המועדון ירד לפוטבול ליג הראשונה ועזב את המועדון לאחר שסיים את חוזהו.
ב-1 בספטמבר 2009, חתם לשנתיים בסלטיק והפך לסיני השני שמשחק בליגה הסקוטית אחרי דו ויי. ב-4 באוקטובר 2009 ערך את הופעת הבכורה שלו במדי סלטיק בדרבי נגד גלאזגו ריינג'רס, במשחק זה סחט פנדל שנתן לסלטיק ניצחון 2–1. ב-8 במאי 2010 הבקיע את שער הבכורה שלו במועדון נגד הארט אוף מידלות'יאן.
ב-28 ביוני 2010 חזר לסין כאשר חתם בגואנגג'ואו אוורגראנד ששיחקה אז בליגה הסינית השנייה. ב-17 ביולי 2010 ערך את הופעת הבכורה שלו בקבוצה נד ווהאן זל, ארבעה ימים לאחר מכן כבש את שער הבכורה שלו במועדון בניצחון 10–0 נגד נאנג'ינג יויו. את העונה הוא סיים עם חמישה שערים ועלה עם הקבוצה לליגת העל. בתום העונה הקפטן לי ז'יהאי עזב את המועדון וז'אנג הפך לקפטן. בתום עונת 2011 זכה עם המועדון באליפות והפך לכדורגלן הראשון שזוכה באליפות סין עם שלושה מועדונים שונים. עונה לאחר מכן עם המועדון בדאבל. ב-9 בנובמבר 2013 זכה עם המועדון בליגת האלופות האסיאתית, כאשר המועדון הפך למועדון הסיני הראשון שזוכה במפעל.
קריירה בינלאומית

בצעירותו שיחק ז'אנג בנבחרת הצעירה של סין. בשנת 2002 ערך את הופעת הבכורה שלו בנבחרת סין. ב-29 בינואר 2004 הבקיע את שער הבכורה שלו בנבחרת במשחק ידידות בו ניצחה סין 1–0 את מקדוניה. ז'אנג נכלל בסגל הנבחרת בגביע אסיה 2004, גביע אסיה 2007, אולימפיאדת בייג'ינג (2008) וגביע אסיה 2015. ז'אנג שימש גם כקפטן הנבחרת.
תארים

אליפות סין: 2004
אליפות סין: 2006
גביע ה-FA הסיני: 2006
הליגה הסינית השנייה: 2010
אליפות סין: 2011, 2012, 2013, 2014, 2015, 2016, 2017
גביע ה-FA הסיני: 2012, 2016
הסופר קאפ הסיני: 2012, 2016, 2017, 2018
ליגת האלופות האסיאתית: 2013, 2015
כדורגלן השנה בסין: 2002, 2006
נבחרת גביע אסיה 2004
כדורגלן השנה באסיה: 2013
נבחרת ליגת האלופות האסיאתית: 2013
נבחרת העונה בליגת העל הסינית: 2002, 2003, 2004, 2005, 2006, 2012, 2013, 2014, 2015
שגרירות איטליה בישראל

| --- | --- |
אין תמונה חופשית
 מידע כללי
 כתובת:  מגדל הסחר, רח' המרד 25, תל אביב 6812508 
 עיר:  תל אביב-יפו 
 קואורדינטות:  32°03′46″N 34°45′46″E﻿ / ﻿32.0628°N 34.7629°E﻿ / 32.0628; 34.7629
 דיפלומטיה
 חלק מ:  יחסי איטליה–ישראל
 שגריר:  סרג'ו ברבנטי
 שטח האמנה:  ישראל ישראל
 מדינה מיוצגת:  איטליה איטליה
 
 ambtelaviv.esteri.it
  (למפת תל אביב מוגדלת) שגרירות איטליה בישראל(למפת תל אביב רגילה) שגרירות איטליה בישראל(למפת גוש דן רגילה) שגרירות איטליה בישראל(למפת גוש דן מוגדלת) שגרירות איטליה בישראל
 
שגרירות איטליה בישראל היא נציגות דיפלומטית של איטליה. השגריר הנוכחי הוא סרג'ו ברבנטי.
רקע היסטורי

הנציגות הדיפלומטית האיטלקית הראשונה בארץ ישראל הייתה קונסוליית ממלכת סרדיניה בירושלים, שהוקמה ב-1843.
לאחר איחוד איטליה והקמת ממלכת איטליה ב-1861, הפכה הקונסוליה לקונסוליית ממלכת איטליה.
בעקבות המלחמה האיטלקית–עות'מאנית ב-1911 עמדה הקונסוליה בחסות הקונסוליה הגרמנית בירושלים.
עקב הצטרפות ממלכת איטליה למלחמת העולם הראשונה לצד מדינות ההסכמה ב-1915, נסגרה הקונסוליה.
הקונסוליה נפתחה מחדש לאחר המלחמה.
ב-1937 נפתחה קונסוליית משנה ביפו.
לאחר כיבוש אתיופיה ב-1936 במלחמה האיטלקית-אתיופית השנייה דרשה הקונסוליה בעלות על בניין הקונסוליה האתיופית אך עקב הצטרפות איטליה למלחמת העולם השנייה לצד מדינות הציר והכרזת המלחמה שלה על הממלכה המאוחדת, נסגרה הקונסוליה האיטלקית והדיון הוקפא.
בעקבות הכרזת ממשלת המנדט על איטליה כמדינת אויב, עברה האחריות לרכוש האיטלקי בישראל, ובכללו הקונסוליות האיטלקיות, לממונה על נכסי אויב, ומוקם בו בית הדין הצבאי המנדטורי. ממשלת המנדט סירבה להשיב את הרכוש האיטלקי לידי בעליו עד להסדרת פיצויים לנזקי המלחמה, ורק בנייני הקונסוליה בירושלים הוחזרו לידי איטליה רק ביוני 1949.
היסטוריה

איטליה הכירה בישראל דה פקטו בינואר 1949, והעלתה את מעמד הקונסוליה האיטלקית בתל אביב לצירות. בנובמבר 1949 הגיע לישראל ציר איטליה הראשון, אנריקו אנצילוטי.
הציר האיטלקי שבר את החרם שהטילו הנציגויות הדיפלומטיות בישראל על משרד החוץ לאחר מעברו לירושלים ב-1953, כשהופיע לביקור רשמי אצל שר החוץ משה שרת בדצמבר 1953.
ב-1956 הועלה דרג היחסים לשגרירות.
ב-1972 נסגרה קונסוליית איטליה בחיפה, ומונה קונסול כבוד תחתיו.
מחלקות וגופי משנה

איטליה מחזיקה בשתי קונסוליות כלליות במערב ירושלים ומזרח ירושלים, וארבע קונסוליות כבוד בבאר שבע, אילת, חיפה ונצרת.
הערות שוליים

↑  מרדכי אליאב, ‏הקונסוליה האוסטרית בירושלים והיישוב היהודי, קתדרה 18
↑  יום־יום, הצבי, 4 באוקטובר 1911
1 2  רכוש איטלקי בא"י לא יוחזר לבעליו, המשקיף, 22 בספטמבר 1947
↑  ⁨למי שייכים כעת בניני החבשים | ⁨המשקיף⁩ | 23 נובמבר 1939 | אוסף העיתונות | הספרייה הלאומית, באתר www.nli.org.il
↑  משפטי האיטלקים נגד החבשים ל"נקודה מתה", הַבֹּקֶר, 5 ביולי 1940
↑  הקונסוליה האיטלקית מבקשת לחזור לביתה, הַבֹּקֶר, 2 בספטמבר 1947
↑  בניני הקונסוליה האיטלקית והמנגר בירושלים הוחזרו אתמול לבעליהם, הַבֹּקֶר, 26 ביולי 1949
↑  איטליה הכירה בישראל, קול העם, 26 בינואר 1949
↑  ציר איטליה הגיע לישראל, דבר, 10 בנובמבר 1949
↑  משה יגר, ראשיתו של שירות החוץ, הוצאת כרמל, תשפ"א 2021, עמ' 100-101
↑  ישראל ואיטליה העלו את נציגויותיהן - לשגרירויות, על המשמר, 17 בינואר 1956
↑  ראובן בן-צבי, רכזי הקניות בצפון פוסחים על חיפה ומעדיפים את תל־אביב, מעריב, 10 ביולי 1972
↑  מנסים למנוע סגירת הקונסוליה האיטלקית בחיפה, מעריב, 23 באפריל 1972
| --- | --- |
בקרת זהויות :  NLI: 987007298528605171  ISNI: 0000 0004 0631 8167 
שלט הקונסוליה של איטליה ברחוב כ"ט בנובמבר בירושלים
התזמורת הסימפונית של רדיו שוודיה

| --- | --- |

סרג'יו צ'ליבידאקה (מימין) וארטורו בנדטי מיכלאנג'לי במהלך ביקור התזמורת הסימפונית של רדיו שוודיה בישראל, דצמבר 1969
 תאריך ייסוד:  1965 
 מדינה:  שוודיה שוודיה
 מיקום:  סטוקהולם, שוודיה
 אולם קונצרטים:  אולם ברוואלד
 מנצח:  דניאל הרדינג
 www.srso.se/en/
 
התזמורת הסימפונית של רדיו שוודיה  (בשוודית: Sveriges Radios Symfoniorkester) היא תזמורת רדיו נודעת בסטוקהולם, שוודיה.
היסטוריה

אחד ההרכבים המקדימים לתזמורת הנוכחית היה תזמורת הרדיו, שהמנצחים הראשיים שלו כללו את נילס גרוויליוס (1927–1939) וטור מאן (1939–1959). ב-1965 אוחדה התזמורת עם תזמורת נוספת מהרדיו השוודי, עם תזמורת הבידור, תחת השם החדש של התזמורת הסימפונית של רדיו שוודיה. סרג'יו צ'ליבידאקה היה המנצח הראשי הראשון של התזמורת שזה עתה הוקמה, מ-1965 עד 1971. בשנת 1979, התזמורת התמקמה באולם ברוואלד.
מאז 2007, המנצח הראשי של התזמורת הוא דניאל הרדינג. בספטמבר 2009, הודיעה התזמורת על הארכה ראשונה של חוזהו של הרדינג כמנצח ראשי, עד 2012. באפריל 2013 הודיעה התזמורת על הארכה שנייה של חוזהו של הארדינג עד 2015. באוקטובר 2018, הודיעה התזמורת על הארכת חוזהו של הרדינג כמנצח ראשי עד 2023, יחד עם הענקת התואר החדש של מנהיג אמנותי. בנובמבר 2021 הודיעה התזמורת על הארכה נוספת של חוזהו של הרדינג עד 2025.
הרברט בלומשטדט, המנצח הראשי של התזמורת בשנים 1977 עד 1982, הוא בעל התואר מנצח כבוד ראשון עם התזמורת. ואלרי גרגייב ואסה-פקה סאלונן גם מחזיקים בתואר מנצח כבוד עם התזמורת. בדצמבר 2017 הודיעה התזמורת על מינויו של קלאוס מקלה למנצח האורח הראשי הבא שלה, החל בעונת 2018–2019.
מנצחים ראשיים

דניאל הארדינג (2007 - ממשיך)
מנפרד הונק (2000 - 2007)
יבגני סבטלנוב (1997 - 1999)
אסה-פקה סאלונן (1984 - 1995)
הרברט בלומסטדט (1977 - 1982)
סרג'יו צ'ליבידאקה (1965 - 1971)
כריסטינה רוזטי

| --- | --- |

 לידה:  5 בדצמבר 1830 לונדון, הממלכה המאוחדת של בריטניה הגדולה ואירלנד 
 פטירה:  29 בדצמבר 1894 (בגיל 64) לונדון, הממלכה המאוחדת של בריטניה הגדולה ואירלנד 
 מדינה:  הממלכה המאוחדת של בריטניה הגדולה ואירלנד 
 מקום קבורה:  בית הקברות הייגייט 
 שפות היצירה:  אנגלית 
 זרם ספרותי:  האחווה הפרה-רפאליטית 
 חתימה:   
 
כריסטינה ג'ורג'ינה רוזטי (באנגלית: Christina Georgina Rossetti;‏ 5 בדצמבר 1830 – 29 בדצמבר 1894) הייתה משוררת אנגלית, אחותם של הציירים הפרה-רפאליטים דנטה גבריאל רוזטי, ויליאם מייקל רוזטי ומריה פרנצ'סקה רוזטי. אביהם, גבריאלה רוזטי, היה משורר איטלקי ופליט מנאפולי, שביקש מקלט מדיני בבריטניה.
ביוגרפיה

כריסטינה נולדה בלונדון וקיבלה חינוך פרטי בבית. בריאותה הייתה לקויה בצעירותה, אך את כתיבת השירה החלה כבר בשנות הנעורים. בגיל צעיר התארסה לצייר ג'יימס קוליסון, אך הוא ניתק את הקשר בשל הבדלי דת (היא השתייכה לכנסייה האנגליקנית, ואילו הוא חזר לקתוליות). התנסות זאת היא כנראה זו שנתנה לה את ההשראה לאחד משיריה המוכרים, "Remember". גם את הצעת הנישואים של צ'ארלס קיילי דחתה מסיבות דתיות, על אף אהבתה העמוקה אליו.
רבים משיריה נכתבו לילדים. Goblin Market נראה כפזמון מחורז לילדים רכים, בהתחשב בשדונים הנזכרים בו. עם זאת, אפשר לפרשו אותו כאלגוריה לפיתוי. רוזטי שאבה את השראתה מביקוריה בביתו הכפרי של סבה, אבי אמה, ומן הפולקלור, ובמקרים רבים השתמשה בנושאים מסורתיים לכתיבת שירה מתוחכמת.
על אף הקשר הקרוב בינה לבין אחיה, דחתה רוזטי את העולם החברתי של האחווה הפרה-רפאליטית שלו והעדיפה על פניו את מה שכינתה "הנקיק המוצל שלי – נקיק הנהנה מן היתרון שבהיותו, כידוע לי בוודאות, המקום שנועד לי."
כריסטינה רוזטי סבלה בערוב ימיה ממחלת גרייבס, ליקוי בתפקוד בלוטת התריס. היא מתה בלונדון, ב-29 בדצמבר 1894.
Remember/Christina Rossetti
זכור אותי/כריסטינה רוזטי

תרגום: שלומית קדם
| 0 | 1 | 2 |
| --- | --- | --- |
|  The Milking-Maid (החולבת הצעירה)    The year stood at its equinox,  And bluff the North was blowing.  A bleat of lambs came from the flocks,  Green hardy things were growing.  I met a maid with shining locks,  Where milky kine were lowing.    She wore a kerchief on her neck,  Her bare arm showed its dimple.  Her apron spread without a speck,  Her air was frank and simple.    She milked into a wooden pail,  And sang a country ditty -  An innocent fond lovers' tale,  That was not wise nor witty.    She kept in time without a beat,  As true as church-bell ringers,  Unless she tapped time with her feet,  Or squeezed it with her fingers.    I stood a minute out of sight,  Stood silent for a minute,  To eye the pail, and creamy white  The frothing milk within it. |  To eye the comely milking maid,  Herself so fresh and creamy.  “Good day to you!” at last I said,  She turned her head to see me.  “Good day!” she said with lifted head,  Her eyes looked soft and dreamy.    And all the while she milked and milked  The grave cow heavy-laden.  I've seen grand ladies, plumed and silked,  But not a sweeter maiden.    But not a sweeter fresher maid  Than this in homely cotton,  Whose pleasant face and silky braid  I have not yet forgotten.    Perhaps my rose is overblown,  Not rosy or too rosy.  Perhaps in farmhouse of her own  Some husband keeps her cosy.  Where I should show a face unknown? -  Good bye, my wayside posy! |  |
(From the poem "The Milking-Maid" ("החולבת הצעירה") by Christina Georgina Rossetti)
תרגום לעברית

שוק הגובלינים, תרגמה גילי בר-הלל סמו, הוצאת עוץ, 2018.
שירי לי שיר, תרגמה עופרה עופר, הוצאת עיתון 77, 2020.
לקריאה נוספת

A. Chapman, The Afterlife of Christina Rossetti, Palgrave Macmillan, 2000 (הספר בקטלוג ULI)
Jan Marsh, Christina Rossetti: a Writer's Life, Viking Press, 1995 (הספר בקטלוג ULI)
Eleanor Walter Thomas, Christina Georgina Rossetti, Columbia University Press, 1931 (הספר בקטלוג ULI)
Emma Mason, Christina Rossetti: Poetry, Ecology, Faith, Oxford University Press, 2018 (הספר בקטלוג ULI)
הערות שוליים

↑  A Gallery of English and American Women Famous in Song (1875), J.M. Stoddart & Company, p. 205.
| --- | --- |
בקרת זהויות :  NLI: 987007277152205171  PLWABN: 9810608595605606  BIBSYS: 90113206  BNE: XX967913  BnF: cb12054523g (data)  CANTIC: a11109646  CiNii: DA01756738  GND: 118749897  ICCU: CFIV007930  ISNI: 0000 0001 1059 7312  LCCN: n79032213  LNB: 000130375  MusicBrainz: 51b77482-6a96-4c3e-850d-6bbd54283716  NDL: 00454739  NKC: jn20010316158  NLA: 36580539  NLG: 259404  NLK: KAC201330742  NTA: 068328850  RERO: 02-A003761986  SELIBR: 211685  SNAC: w6m0460d  SUDOC: 027426041  Trove: 381763  ULAN: 500524851  VcBA: 495/117547  VIAF: 44318353   WorldCat (עם VIAF): 44318353 
דיוקנה של כריסטינה רוזטי, מאת אחיה, דנטה גבריאל רוזטי
ג'פרי הינטון
חיים אישיים

הינטון הוא צאצא של ג'ורג' בול, מתמטיקאי ופילוסוף בריטי, מאבות הלוגיקה המודרנית ויוצר האלגברה הבוליאנית המהווה את יסוד מדעי המחשב. הוא גם צאצא של ג'יימס הינטון (אנ'), רופא כירורג, סופר ואביו של המתמטיקאי צ'ארלס הווארד הינטון (אנ'). אביו הוא האנטומולוג הווארד הינטון (אנ'). אשתו של הינטון נפטרה ב-1994 ממחלת סרטן השחלה.
חינוך

הינטון השלים תואר ראשון ב-1970, בקינגס קולג' (קיימברידג'). את הדוקטורט בבינה מלאכותית עשה באוניברסיטת אדינבורו, בהנחייתו של כריסטופר לונגה-היגינס (אנ').
קריירה

לאחר שהשלים את הדוקטורט, עבד באוניברסיטת סאסקס, באוניברסיטת קליפורניה בסן דייגו ובאוניברסיטת קרנגי מלון. הינטון היה אחד מהמייסדים של תחום הנוירולוגיה החישובית ביוניברסיטי קולג' לונדון, במימונה של קרן ההשקעות של גטסבי (אנ'). כיום (2024) הוא פרופסור מן המניין באוניברסיטת טורונטו, בפקולטה למדעי המחשב. הינטון מחזיק במושב של התאגדות המחקר בקנדה, בתחום למידת מכונה והוא יועץ בתחום "המוח ומכונות לומדות" למוסד הקנדי למחקר מתקדם. הינטון העביר קורס ל"בינה מלאכותית" בפלטפורמת הלימוד המקוונת, קורסרה, ב-2012. ממרץ 2013, הוא מחלק את זמנו בין גוגל לבין האוניברסיטה.
הינטון פרסם למעלה מ-200 מאמרים בעיתונות מדעית שפרסומיה מבוקרים על ידי מדענים מהתחום.
ביחד עם חוקרים נוספים, פיתח את אלגוריתם הפעפוע לאחור, את מכונות בולצמן, ייצוגים מבוזרים, מכונות הולצמן. ב-2007, פרסם מאמר מפורסם בנוגע ללמידה בלתי מונחית. ב-2017, פרסם ז'אנר חדש של רשתות נוירונים להן הוא קורא: "רשתות נוירונים מכומסות (אנ')", לדבריו, סוף, סוף, הוא הגיע לארכיטקטורה ש"באמת עובדת". הרעיון העיקרי של ז'אנר חדשני זה, הוא, ככל הנראה, חיקוי יותר מוצלח של המוח האנושי על ידי בניית ארכיטקטורה היררכית של רשתות נוירונים האחת "מעל" לשניה.
באפריל 2023 פרש הינטון מגוגל, תוך שהוא מזהיר מפני הסיכונים שמציבה הבינה המלאכותית.
סטודנטים בולטים שביצעו מחקרים תחת הנחייתו כוללים את איליה סוצקבר, מי שהיה שותף לבניית AlexNet, רשת הנוירונים שניצחה בתחרות זיהוי העצמים "מעל" ImageNet, ב-2012. אירוע שלדעת רבים מהעוסקים בתחום הביא לפריצת נושא הבינה מלאכותית לתודעה הציבורית. סטודנט נוסף שלו הוא יאן לקון שהייתה לו תרומה גדולה לתחום הבינה מלאכותית וכיום הוא עומד בראש תחום הבינה מלאכותית, בחברת פייסבוק.
קריירה > דעותיו

הינטון היגר מארצות הברית לקנדה על רקע התנגדותו למדיניות של הנשיא רונלד רייגן והתנגדותו למימון ביטחוני של נושאי בינה מלאכותית. הינטון חתם על עצומות נגד פיתוח נשק אוטונומי. בהתייחס לסכנה הקיומית שה"בינה מלאכותית" עלולה להביא איתה, הינטון בדרך כלל נמנע להביע דעה בציינו שלתת תחזית ליותר מחמש שנים קדימה זה לא אחראי. יש הטוענים כי הוא מחזיק בדיעה שסכנה זו רלוונטית רק עוד הרבה עשרות שנים קדימה (סביב השנה 2070) ואולם יש סכנה גדולה שהמימסד הביטחוני יעשה שימוש בטכנולוגיה לרעה. הינטון ציין גם שלהערכתו, כבר היום, הסוכנות לביטחון לאומי של ארצות הברית של אמריקה עושה שימוש בטכנולוגיות דומות.
בתשובה לשאלה של ניק בוסטרום (אנ'), "אם אתה כל כך מודאג מההשלכות של העיסוק בבינה מלאכותית, למה אתה עוסק בזה", הינטון ענה: "האמת היא שאני לא יכול לעמוד בפיתוי של גילוי דברים חדשים" ובכך הוא רמז לדבריו של רוברט אופנהיימר במענה לשאלה על פרויקט מנהטן.
בתשובה לשאלה, הינטון אמר גם: "אינני שולל את האפשרות שבני האדם ישלטו על מכונות שיש להן אינטליגנציה גבוהה יותר משל אנשים - אם כי אני לא מכיר שמצב כזה שרר בעבר".
בתחילת פברואר 2024, הינטון נתן הרצאה של שעתיים. במהלך ההרצאה הוא הסביר למה לדעתו אינטליגנציה דיגיטלית מבינה שפה ומילים - מכל היבט שאפשר למדוד, בדיוק כמו בני אדם, למה אינטליגנציה דיגיטלית מאפשרת לרובוטים להחליף ביניהם את המישקולים של המודלים - ולכן, הם יכולים ללמוד אחד מההתנסויות של השני - שלא כמו בני אדם ובהתאם, למה זו תופעה שעלולה להיות מסוכנת. במהלך ההרצאה הוא מציין שלמיטב שיפוטו היה נכון להפסיק את הפיתוח של התחום עד לאסדרתו, לכפות על החברות והממשלות להשקיע לפחות 30% מהמשאבים שלהם בתחום הבטיחות.
בראיון לתחנת הרדיו BBC 4 מדצמבר 2024, הזהיר הינטון כי קצב התפתחות הטכנולוגיה הוא מהיר בהרבה מהמצופה, וטען שיש סיכוי של 10%-20% שבינה מלאכותית תשמיד את האנושות בבמהלך שלושת העשורים הבאים, בעוד שבעבר אמר הינטון כי הסיכוי לכך הוא 10%.
קריירה > פרסים והוקרה

הינטון קיבל מספר גדול של פרסים לאורך הקריירה שלו והבולטים שבהם הוא פרס טיורינג, הפרס שנחשב לפרס המקביל לפרס נובל בתחום המחשוב, ב-2018 ופרס נובל לפיזיקה לשנת 2024.